
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Εφαρμογή προσωρινών κυκλοφοριακών ρυθ¬ 
μίσεων - τροποποίηση κυκλοφορίας - στένωση 
λωρίδας - στην Ε.0.53 στο τμήμα Λάδη - Κυπρί¬ 
νος στην Ανατολική είσοδο του οικισμού Λάδης, 
για τις ανάγκες του έργου «Συντήρηση πρωτεύ¬ 
οντος επαρχιακού δικτύου Βόρειου Έβρου» (1η 
συμπληρωματική σύμβαση του έργου) σύμφωνα 
με την αριθμ. 47/2018 απόφαση του Περιφερει¬ 
ακού Συμβουλίου Ανατολικής Μακεδονίας και 
Θράκης. 

2 Έγκριση Οργανισμού Εσωτερικής Υπηρεσίας 
του Δημοτικού Λιμενικού Ταμείου Λευκάδας 
(196/2017). 

3 Τροποποίηση της Φ.2/620/05-02-2016 (ΦΕΚ 281/ 
τ.Β'/11-06-2016) απόφασης του Προέδρου του Τε¬ 
χνολογικού Εκπαιδευτικού Ιδρύματος (Τ.Ε.Ι.) Ηπεί¬ 
ρου με θέμα «Ιδρυση Εργαστηρίων τουΤΕΙ Ηπείρου 
και καθορισμός του εσωτερικού τους κανονισμού». 

ΑΠΟΦΑΣΕΙΣ 

Αριθμ. 1478 _ (1) 

Εφαρμογή προσωρινών κυκλοφοριακών ρυθ¬ 
μίσεων - τροποποίηση κυκλοφορίας - στένωση 
λωρίδας - στην Ε.0.53 στο τμήμα Λάδη - Κυπρί¬ 
νος στην Ανατολική είσοδο του οικισμού Λάδης, 
για τις ανάγκες του έργου «Συντήρηση πρωτεύ¬ 
οντος επαρχιακού δικτύου Βόρειου Έβρου» (1η 
συμπληρωματική σύμβαση του έργου) σύμφω¬ 
να με την αριθμ. 47/2018 απόφαση του Περιφε¬ 
ρειακού Συμβουλίου Ανατολικής Μακεδονίας και 
Θράκης. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1 .Το ν. 2503/1997 (ΦΕΚ Α' 107/1997) «Διοίκηση, οργά¬ 
νωση, στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις». 

2. Το ν. 3852/2010 (ΦΕΚ 87/Α77-6-2010) «Νέα Αρχι¬ 


τεκτονική της Αυτοδιοίκησης και της Αποκεντρωμένης 
Διοίκησης- Πρόγραμμα Καλλικράτης» και ειδικότερατο 
άρθρ. 186, παρ. ΣΤ, εδάφιο 18. 

3. Το π.δ.142/2010 (ΦΕΚ 235/Α' /27-12-2010) «Οργα¬ 
νισμός Αποκεντρωμένης Διοίκησης Μακεδονίας - Θρά¬ 
κης». 

4. Τις διατάξειςτων άρθρων 28 και 28Α του ν. 4325/2015 
(ΦΕΚ47/Α72015 και ΦΕΚ 21 /Α721 -2-2016) «Εκδημοκρα¬ 
τισμός της Διοίκησης - καταπολέμηση Γραφειοκρατίας 
και Ηλεκτρονική Διακυβέρνηση. Αποκατάσταση αδικιών 
και άλλες διατάξεις» περί Συντονιστή της Αποκεντρωμέ¬ 
νης Διοίκησης. 

5. Την αριθ. 14138 (ΦΕΚ 250/τ.Υ.Ο.Δ.Δ./26-5-2017 - 
ΑΔΑ: ΩΩ09465ΧΘ7-ΗΜΞ) απόφαση του Υπουργού Εσω¬ 
τερικών «Διορισμός του Ιωάννη Σάββα του Κωνσταντί¬ 
νου ως συντονιστή της Αποκεντρωμένης Διοίκησης 
Μακεδονίας - Θράκης». 

6. Την αριθ. 35748/30-05-2017 (ΦΕΚ 35748/30-5-2017) 
απόφαση του Συντονιστή της Αποκεντρωμένης Διοίκη¬ 
σης Μακεδονίας - Θράκης «Ανάθεση άσκησης αρμοδιο¬ 
τήτων σε οργανικές μονάδες της Αποκεντρωμένης Διοί¬ 
κησης Μακεδονίας-Θράκης και παροχή εξουσιοδότησης 
υπογραφής πράξεων και εγγράφων "Με εντολή Συντο¬ 
νιστή" στους προϊσταμένους των οργανικών μονάδων 
της Αποκεντρωμένης Διοίκησης Μακεδονίας-Θράκης». 

7. Την αριθμ. 54218/11-07-2013 απόφαση Γενικού 
Γραμματέα Αποκεντρωμένης Διοίκησης Μακεδονίας- 
Θράκης με θέμα «Άσκηση αρμοδιότητας έγκρισης απο¬ 
φάσεων Ο.Τ.Α. α' και β' βαθμού περί κυκλοφοριακών 
ρυθμίσεων» (ΑΔΑ: ΒΛ4ΙΡ1Υ-ΠΔΙ). 

8. Το ν. 2696/1999 «Κύρωση του Κώδικα Οδικής Κυ¬ 
κλοφορίας» όπως τροποποιήθηκε με το άρθρο 11 του 
ν. 3082/2001, το άρθρο 46 του ν. 3542/2007 «Τροπο¬ 
ποιήσεις διατάξεων του Κ.Ο.Κ.» και το άρθρο 48 του 
ν. 4313/2014. 

9. Το αριθμ. 15109/13-5-2013 έγγραφο Διεύθυνσης 
Οργάνωσης και Λειτουργίας ΟΤΑ του Υπουργείου Εσω¬ 
τερικών με θέμα «Εγκρίσεις αποφάσεων συλλογικών ορ¬ 
γάνων ΟΤΑ που αφορούν μέτρα ρύθμισης οδικής κυκλο¬ 
φορίας από τους Γενικούς Γραμματείς Αποκεντρωμένων 
Διοικήσεων». 

10. Την αριθμ. πρωτ. ΔΟΥ 220/15-1 -2015 εγκύκλιο της 
Γενικής Γραμματείας Υποδομών του Υπ. ΥΠΟΜΕΔΙ «Μέ¬ 
τρα ρύθμισηςτης κυκλοφορίαςγιατην εκτέλεση έργων 

στο οδικό δίκτυο της χώρας - Εφαρμογή των διατάξεων 
του άρθρου 52 του ν. 2696/1999 (Κ.Ο.Κ.)...». 

ΙΙ.ΤηνΤεχνική Προδιαγραφή Σήμανσης, εκτελούμε- 
νων έργων σε οδούς εντός και εκτός κατοικημένων 
περιοχών, όπως εγκρίθηκε με την ΔΙΠΑΔ/οκ/502/1-7- 
2003 απόφαση Υφυπουργού ΠΕΧ.ΧΩ.Δ.Ε. και την αριθμ. 
απόφ. ΔΜΕΟ/Ο/613/2011 «Έγκριση 1) Οδηγιών Μελε¬ 
τών Οδικών έργων Κατακόρυφης Σήμανσης Αυτοκινη¬ 
τοδρόμων (ΟΜΟΕ-ΚΣΑ), 2) Προδιαγραφών και Οδηγιών 
Σήμανσης Εκτελούμενων Έργων (ΟΜΟΕ-ΣΕΕΟ)» (ΦΕΚ 
905/Β720-5-2011) της Γενικής Γραμματείας Δημοσίων 
Έργων. 

12. Το ν. 3463/2006 (ΦΕΚ 114/Α78-6-2006) «Κώδικας 
Δήμων και Κοινοτήτων ...». 

13. Την αριθμ. 47/2018 απόφαση του Περιφερειακού 
Συμβουλίου Ανατολικής Μακεδονίας και Θράκης (ΑΔΑ: 
ΩΧΟΑ7ΛΒ-1Ψ7) σχετικά με την έγκριση έκδοσης απόφα¬ 
σης προσωρινών κυκλοφοριακών ρυθμίσεων - τροπο¬ 
ποίηση κυκλοφορίας - στένωση λωρίδας - στην Ε.0.53 
στο τμήμα Λάδη - Κυπρίνος στην Ανατολική είσοδο του 
οικισμού Λάδης, για τις ανάγκες του έργου «Συντήρηση 
πρωτεύοντος επαρχιακού δικτύου Βόρειου Έβρου» (1 η 
συμπληρωματική σύμβαση του έργου). 

14. Το αριθμ. πρωτ. 6339/17-04-2018 έγγραφο της 
Αποκεντρωμένης Διοίκησης Μακεδονίας - Θράκης/ 
Τμ. Διοικητικού-Οικονομικού Ν. Ροδόπης περί ελέγχου 
νομιμότητας της αριθμ. 47/2018 απόφασης του Περι¬ 
φερειακού Συμβουλίου Α.Μ.Θ. (απ.ΔΙ.ΠΕ.ΧΩ.Σ. 1478/ 
19-04-2018). 

15. Το αριθμ. Σ-1 σχέδιο του τοπογράφου μηχανικού Σ. 
Νάκου με θέμα «Οριζοντιογραφία Εργοταξιακής σήμαν¬ 
σης» όπως ελέγχθηκε, εγκρίθηκε και θεωρήθηκε από 
την Δ.Τ.Ε. Π.Ε. Έβρου. 

16. Την Τεχνική Έκθεση του τοπογράφου μηχανικού Σ. 
Νάκου με θέμα «Οριζοντιογραφία Εργοταξιακής σήμαν¬ 
σης» όπως ελέγχθηκε, εγκρίθηκε και θεωρήθηκε από 
την Δ.Τ.Ε. Π.Ε. Έβρου. 

17. Την αριθμ. πρωτ. Η-870/27-02-2018 εισήγηση της 
Δ.Τ.Ε. Π.Ε. Έβρου. 

18. Το γεγονός ότι δεν προκαλείται, με την παρούσα, 
δαπάνη στον κρατικό προϋπολογισμό, αποφασίζουμε: 

Την εφαρμογή των προσωρινών κυκλοφοριακών 
ρυθμίσεων - τροποποίηση κυκλοφορίας - στένωση λω¬ 
ρίδας - στην Ε.0.53 στο τμήμα Λάδη - Κυπρίνος στην 
Ανατολική είσοδο του οικισμού Λάδης, για τις ανάγκες 
του έργου «Συντήρηση πρωτεύοντος επαρχιακού δικτύ¬ 
ου Βόρειου Έβρου» (1 η συμπληρωματική σύμβαση του 
έργου) σύμφωνα με την αριθμ. 47/2018 απόφαση του 
Περιφερειακού Συμβουλίου Ανατολικής Μακεδονίας και 
Θράκης, την Τεχνική Έκθεση του τοπογράφου μηχανι¬ 
κού Σ. Νάκου με θέμα «Οριζοντιογραφία Εργοταξιακής 
σήμανσης» και το αριθμ. Σ-1 σχέδιο του τοπογράφου 
μηχανικού Σ. Νάκου με θέμα «Οριζοντιογραφία Εργο- 
ταξιακής σήμανσης» όπως ελέγχθηκαν, εγκρίθηκαν και 
θεωρήθηκαν από την Δ.Τ.Ε. Π.Ε. Έβρου. 

Συγκεκριμένα θα εκτελεστούν εργασίες στην ανα¬ 
τολική είσοδο του οικισμού Λάδης στο έρεισμα του 
δρόμου για την κατασκευή ρείθρου σύμφωνα με την 
οριζοντιογραφία Σ-1. Πρόκειται για επαρχιακή οδό με 


μία λωρίδα κυκλοφορίας ανά κατεύθυνση στην οποία θα 
πραγματοποιηθεί στένωση της μίας λωρίδας με κατεύ¬ 
θυνση από το Διδυμότειχο προς τον οικισμό Λάδη κατά 
τη διάρκεια εκτέλεσης εργασιών. Το ελάχιστο πλάτος 
των λωρίδων που θα προκόψουν από τις κυκλοφορι- 
ακές ρυθμίσεις ορίζεται στα 3,25 μ. και σε εξαιρετικές 
περιπτώσεις τα 2,75 μ. Κάθε φορά που θα απαιτείται, η 
διάταξη των πινακίδων θα προσαρμόζεται στα γεωμετρι¬ 
κά χαρακτηριστικά της περιοχής εκτέλεσης εργασιών και 
τις ιδιαίτερες συνθήκες που θα προκύπτουν, έτσι ώστε 
να εξασφαλίζεται η ασφαλής διέλευση των οχημάτων. 
Η χρονική διάρκεια εκτέλεσης των ανωτέρω εργασιών 
και της αλλαγής κυκλοφορίας θα αρχίζει από την ημε¬ 
ρομηνία έκδοσηςτης σχετικής απόφασης της αρμόδιας 
για την περιοχή αστυνομικής διεύθυνσης και θα ισχύει 
μέχρι την περαίωση του έργου συμπεριλαμβανομένων 
και των παρατάσεων του συμβατικού χρόνου εκτέλεσης. 

Η παρούσα απόφαση αυτή χορηγείται με τις εξής προ¬ 
ϋποθέσεις: 

1. Οι ανωτέρω κυκλοφοριακές ρυθμίσεις σήμανσης 
εκτέλεσης έργων, οι πινακίδες (οι θέσεις τους και τα τεχνι¬ 
κά χαρακτηριστικά τους), οι κώνοι, η απόσταση μεταξύ 
τους, ο φωτισμός, η διαμόρφωση των λωρίδων κ.λπ. θα 
πραγματοποιούνται σύμφωνα με τα αναφερόμενα στις 
Οδηγίες Μελετών Οδικών Έργων (8ο σχετικό). 

2. Η τοποθέτηση των πινακίδων θα εφαρμοστεί όπως 
αυτές αποτυπώνονται στο σχέδιο που συνοδεύει την 
Τεχνική Περιγραφή (15ο σχετικό). 

3. Οι κυκλοφοριακές ρυθμίσεις που ορίζονται με την 
παρούσα, ισχύουν από την τοποθέτηση των προβλε- 
πόμενων πινακίδων σήμανσης ή και των διαγραμμίσε¬ 
ων στο οδόστρωμα και έως την περαίωση του έργου ή 
έως και των ενδεχόμενων παρατάσεων που πιθανόν θα 
απαιτηθούν. 

4.0 ανάδοχος εκτέλεσης του έργου υποχρεώνεται για 
την έγκαιρη ενημέρωση του αρμόδιου Τμήματος Τρο¬ 
χαίας για την υλοποίηση της κυκλοφοριακής ρύθμισης, 
σε συνεργασία με το οποίο θα πραγματοποιηθεί η υλο¬ 
ποίηση της ρύθμισης. 

5. Οι εργασίες θα πραγματοποιούνται σε ώρες μειωμέ¬ 
νου φόρτου κυκλοφορίας. 

6. Οι παρεμβάσεις θα ολοκληρώνονται αυθημερόν, 
μετη σήμανση που αναφέρεται στο συνημμένο σχέδιο, 
κατά τη διάρκεια της ημέρας και οπωσδήποτε πριν τη 
δύση του ηλίου. Σε περίπτωση που απαιτηθεί η συνέχι¬ 
ση των εργασιών και σε ώρες μετά τη δύση του ηλίου 
επιβάλλεται η χρήση πινακίδων οριοθέτησης έργων με 
αναλάμποντες φανούς, οι οποίοι τοποθετούνται ανά 6 μ. 

7. Οι εργασίες του εν λόγω έργου θα ολοκληρώνονται 
εντός της ημέρας και θα απομακρύνεται οποιαδήποτε 
σήμανση εκτέλεσης έργων. Στην περίπτωση που είναι 
αναγκαίο η σήμανση να παραμείνει και κατά τις βραδινές 
ώρες, θα ληφθεί μέριμνα από την εργοληπτική εταιρεία 
ώστε να λειτουργούν σωστά οι χρησιμοποιούμενοι ανα¬ 
λάμποντες φανοί και να υπάρχει επαρκής φωτισμός για 
την ασφαλή κυκλοφορία των οχημάτων και των πεζών. 

8. Για όλο το χρονικό διάστημα ισχύος των κυκλοφορι- 
ακών ρυθμίσεων οι πινακίδες σήμανσης επιβάλλεται να 
είναι ευδιάκριτες, να προειδοποιούν και να καθοδηγούν 

ασφαλώς τους διερχόμενους οδηγούς και πεζούς και να 
τοποθετούνται έτσι ώστε να μην εμποδίζουν την οδική 
κυκλοφορία και να μην προκαλούν ατυχήματα. Επισημαί- 
νεται ότι απαιτείται συχνός έλεγχος των πινακίδων από 
την ανάδοχη εταιρεία όσο και από την αστυνομική αρχή. 

9. Για τη λήψη μέτρων ασφαλείας κατά την εκτέλεση 
του έργου του θέματος προς αποφυγή τυχόν ατυχημά¬ 
των, αστικά και ποινικά υπεύθυνος είναι ο ανάδοχος, 
σύμφωνα με τις κείμενες διατάξεις εκτελέσεως των 
Δημοσίων έργων, καθώς και για την τήρηση των κείμε¬ 
νων διατάξεων περί ασφαλείας των εργαζομένων στα 
έργα όπως αυτά αναφέρονται στα εξής: Ε.Σ.Υ. του έργου, 
στο άρθρο 37 παρ. 7 του ν. 3669/2008 Κ.Δ.Ε., στα π.δ. 
395 και 396/1994 (ΦΕΚ 220/Α/19-12-1994) «Ελάχιστες 
προδιαγραφές ασφαλείας και υγείας εργαζομένων...» 
σε συμμόρφωση με τις οδηγίες 89/655 και 89/656 ΕΟΚ, 
καθώς και των τροποποιήσεών τους. 

10.0 ανάδοχος του έργου, υποχρεούται σε όλη τη δι¬ 
άρκεια τηςεκτέλεσηςτων εργασιών να τοποθετεί και να 
συντηρεί σύμφωνα με την ισχύουσα Νομοθεσία και τις 
εγκεκριμένες πρότυπεςΤεχνικές Προδιαγραφές σήμαν¬ 
σης εκτελούμενων έργων (ΦΕΚ 946/Β79-7-2003) και ΦΕΚ 
905/Β720-5-2011) όπως ισχύουν σήμερα, τις απαιτούμε- 
νες πινακίδες σήμανσης, τους φωτεινούς σηματοδότες, 
φανούς, αντανακλαστικά κ.λπ., ώστε να εξασφαλίζεται, 
με αποκλειστική μέριμνα και ευθύνη του, η ομαλή και 
ασφαλής διεξαγωγή της κυκλοφορίας των οχημάτων 
και πεζών στην περιοχή των εκτελούμενων έργων. Θα 
υπάρχει προσωπικό του αναδόχου, όποτε απαιτείται, 
για τη ρύθμιση της κυκλοφορίας, με τον κατάλληλο 
εξοπλισμό (ανακλαστική ενδυμασία, σημαίες κ.λπ.). Τα 
κατασκευαστικά χαρακτηριστικά των πινακίδων όπως 
μέγεθος, χρώμα, υλικό κατασκευής και στήριξη θα είναι 
αυτά που προβλέπονται στις Προδιαγραφές και Οδηγίες 
Σήμανσης Εκτελούμενων Έργων της Γενικής Γραμματείας 
Δημοσίων Έργων. Με την ολοκλήρωση των εργασιών και 
με ευθύνη του αναδόχου, σε όλο το μήκος θα εφαρμο¬ 
στεί προσωρινή διαγράμμιση μέχρι να είναι δυνατή η 
εφαρμογή της οριστικής διαγράμμισης του τμήματος, 
σύμφωνα με τα αναφερόμενα στην μελέτη και τις ισχύ- 
ουσες προδιαγραφές. 

11.0 υπεύθυνος εργοδηγός οφείλει να ενημερώνει 
άμεσα τον υπεύθυνο ασφαλείας του εργοταξίου για 
οποιοδήποτε περιστατικό συμβεί και που τυχόν θα 
προκαλέσει φθορά στη σήμανση/ασφάλιση της ζώνης 
την οποία ελέγχει. Επιπλέον ο υπεύθυνος ασφαλείας του 
εργοταξίου οφείλει να ενημερώνεται από τον τοπικό 
Σταθμό Τροχαίας, για τυχόν ύπαρξη περιστατικού που 
έχει προκαλέσει φθορά στη σήμανση-ασφάλιση εκτός 
της κύριας ζώνης του εργοταξίου την οποία μπορεί να 
ελέγξει άμεσα ο υπεύθυνος της εργοταξιακής ζώνης. Στις 
περιπτώσεις όπου παρουσιασθεί οποιαδήποτε φθορά, 
η ανάδοχος εταιρεία οφείλει να ενεργεί άμεσα για τη 
συντήρηση/αντικατάσταση των φθαρμένων στοιχείων. 

12. Η σειρά υλοποίησης των τμημάτων όπου θα γίνε¬ 
ται αποκλεισμός λωρίδας, θα καθορίζεται κάθε φορά σε 
συνεννόηση με την ΔΤΕ ΠΕ Έβρου. 

13. Κατά τη διάρκεια έναρξης του αποκλεισμού λωρί¬ 
δας, θα υπάρχουν σημαιοφόροι στις κατάλληλες θέσεις, 


για την έγκαιρη προειδοποίηση και πληροφόρηση μείω¬ 
σης της ταχύτητας των οχημάτων που κυκλοφορούν στο 
εν λόγω επαρχιακό οδικό δίκτυο και πλησιάζουν στην 
θέση τροποποίησης των κυκλοφοριακών συνθηκών. 

14. Οι λεπτομέρειες των προσωρινών ρυθμίσεων των 
συνθηκών κυκλοφορίας θα ισχύουν όπως καταγράφο¬ 
νται στην τεχνική έκθεση και το σχέδιο που την συνοδεύ¬ 
ει, όπως αυτά υπεβλήθησαν και ακολούθως υπογράφη- 
καν, θεωρήθηκαν και εγκρίθηκαν από την ΔΤΕ ΠΕ Έβρου. 

15. Απαιτείται ο έλεγχος για την παρακολούθηση και 
την τοποθέτηση των πινακίδων, τόσο από την ανάδοχο 
εταιρία και την επιβλέπουσα αρχή του έργου, όσο και 
από την Αστυνομική αρχή. 

16. Θα οριστεί και θα υπάρχει υπεύθυνο άτομο το 
οποίο κατά την είσοδο και έξοδο των οχημάτων στο 
εργοτάξιο, θα επιλαμβάνεται της μετακίνησης και επανα¬ 
τοποθέτησης των σημάτων και λοιπού εξοπλισμού στη 
θέση τους, αμέσως μετά την προσέλευση ή αναχώρηση 
του οχήματος. 

17. Η ανάδοχος εταιρεία καθ'όλη τη διάρκεια λειτουρ¬ 
γίας του εργοταξίου οφείλει να προβαίνει σε τακτικούς 
ελέγχους, σε χρονικά διαστήματα όχι αραιότερα των 
τριών ημερών για να διαπιστώνει εάν όλα τα στοιχεία 
σήμανσης και ασφάλισης είναι στη σωστή θέση και 
βρίσκονται σε καλή κατάσταση και όπου απαιτείται να 
προβαίνει στην έγκαιρη συντήρηση/αντικατάσταση των 
ελλειπόντων στοιχείων. 

18. Σε περιπτώσεις καταστροφής των στοιχείων σήμαν¬ 
σης/ασφάλισης λόγω εκτάκτου περιστατικού (ατύχημα, 
ακραίες καιρικές συνθήκες), ο εργοταξιάρχης οφείλει να 
ελέγχει τα στοιχεία που κατεστράφησαν και να προβαίνει 
στην εντός 24 ωρών αντικατάστασή τους, με κοινοποίηση 
της ενέργειάςτου προς την επιβλέπουσα υπηρεσία. 

19. Οι πινακίδες θα τοποθετούνται σε επαρκές ύψος 
ώστε να γίνονται εγκαίρως αντιληπτές από τους οδηγούς 
και η στήριξή τους θα είναι τέτοια ώστε να επαρκεί έναντι 
της ανεμοπίεσης. 

20. Πριν την εφαρμογή των κυκλοφοριακών ρυθμίσε¬ 
ων θα προηγηθεί έγκαιρα συνεννόηση με τις εμπλεκόμε¬ 
νες υπηρεσίες και συγκεκριμένα την οικεία Αστυνομική 
Δ/νση, καθώς και το ΕΚΑΒ, την Π.Υ., τα σωματεία ΤΑΞΙ 
και ΚΤΕΛ. 

21. Κατά τη διάρκεια έναρξης υλοποίησηςτης κυκλο- 
φοριακής ρύθμισης, να υπάρχουν σημαιοφόροι στις 
κατάλληλες θέσεις, για την έγκαιρη προειδοποίηση και 
πληροφόρηση μείωσης της ταχύτητας των οχημάτων 
που κυκλοφορούν στο εν λόγω οδικό δίκτυο και πλησι¬ 
άζουν τη ζώνη των έργων. 

22. Τυχόν σήμανση ή/και εμπόδια τα οποία θα απομα¬ 
κρυνθούν ή/και θα τοποθετηθούν αλλού κατά την εγκα¬ 
τάσταση οδικού σημείου διέλευσης θα επανατοποθε- 
τηθούν στην αρχική τους θέση, στο ίδιο επίπεδο όπως 
πριν, ενώ τυχόν κατεστραμμένες πινακίδες σήμανσης 
θα αντικατασταθούν. 

23. Μετά το πέρας των εργασιών, θα απομακρυνθεί η 
εργοταξιακή σήμανση και τα αντίστοιχα τμήματα των 
οδών θα αποδοθούν πλήρως στην κυκλοφορία, απόλυτα 
καθαρά από φερτές και ξένες ύλες και ασφαλή για την 
κυκλοφορία των οχημάτων. 

24. Μετά το πέρας των εργασιών του εργοταξίου, ο 
ανάδοχος σε συνεργασία με την επιβλέπουσα υπηρεσία 
οφείλει να προβαίνει σε έλεγχο για να διαπιστωθεί αν όλα 
τα στοιχεία της εργοταξιακής σήμανσης/ασφάλισης έχουν 
αποξηλωθεί, ώστε να μη δημιουργείται σύγχυση στους κι¬ 
νούμενους, στο οδικό τμήμα, οδηγούς και εάν έχει αποκα¬ 
τασταθεί η κανονική κατακόρυφη και οριζόντια σήμανση. 

25. Τα μέτρα που λαμβάνονται με την παρούσα από¬ 
φαση να ισχύουν από την τοποθέτηση των οικείων πι¬ 
νακίδων σήμανσης. 

26. Η Δ.Τ.Ε. Π.Ε. Έβρου είναι αρμόδια για την υλοποίη¬ 
ση των εν λόγω κυκλοφοριακών ρυθμίσεων. 

27. Η απόφαση αυτή δεν υποκαθιστά απαιτούμενες 
άδειες και εγκρίσεις. 

Το πρωτότυπο σχέδιο και η Τεχνική Περιγραφή που 
αφορούν τις άνω κυκλοφοριακές ρυθμίσεις, διατηρούνται 
στο Αρχείο της Αποκεντρωμένης Διοίκησης Μακεδονίας- 
Θράκης (ΔΙ.ΠΕ.ΧΩ.Σ.) και στο αρχείο του Δ.Τ.Ε. Π.Ε. Έβρου. 

Η παρούσα απόφαση ισχύει από την ημέρα δημοσίευσής 
της στην Εφημερίδα της Κυβερνήσεωςκαι εφαρμόζεται με 
την τοποθέτηση των οικείων πινακίδων σήμανσης, των 
σηματοδοτών ή των διαγραμμίσεων στο οδόστρωμα. Η 
χρονική διάρκεια ισχύος είναι όλη η διάρκεια υλοποίησης 
του έργου συμπεριλαμβανομένων και των ενδεχόμενων 
παρατάσεων που θα δοθούν από την Δ.Τ.Ε. Π.Ε. Έβρου. Η 
απόφαση αυτή θα αναρτηθεί στο διαδίκτυο σύμφωνα με 
τις διατάξεις του ν. 3861/2010 (ΦΕΚ 112/Α713-7-2010). 

Κατά της απόφασης αυτής μπορεί να ασκηθεί προ¬ 
σφυγή ενώπιον του Υπουργού Υποδομών, Μεταφορών 
και Δικτύων, μέσα σε διάστημα τριάντα (30) ημερών από 
τη λήψη της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 9 Ιουλίου 2018 
Ο Συντονιστής Αποκεντρωμένης Διοίκησης 
ΙΩΑΝΝΗΣ ΣΑΒΒΑΣ 


Αριθμ. 100191 _ (2) 

Έγκριση Οργανισμού Εσωτερικής Υπηρεσίας 
του Δημοτικού Λιμενικού Ταμείου Λευκάδας 
(196/2017). 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΠΕΛΟΠΟΝΝΗΣΟΥ, 

ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Την παρ.2του άρθρου 1 του ν. 2503/1997 (ΑΊ 07) «Δι¬ 
οίκηση, οργάνωση, στελέχωση της Περιφέρειας, ρύθμιση 
θεμάτων για τηνΤοπική Αυτοδιοίκηση και άλλες διατάξεις». 

2. Το άρθρο 2801 του ν. 3852/2010 (Α' 87) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα "Καλλικράτης"». 

3. Την παρ. 1 του άρθρου 28 του ν. 4325/2015 (Α' 47) 
«Εκδημοκρατισμός της Διοίκησης - Καταπολέμηση Γρα¬ 
φειοκρατίας και Ηλεκτρονική Διακυβέρνηση. Αποκατά¬ 
σταση αδικιών και άλλες διατάξεις». 


4. Το άρθρο 10 του ν. 3584/2007 (Α' 143) «Κύρωση του 
Κώδικα Κατάστασης Δημοτικών και Κοινοτικών Υπαλ¬ 
λήλων». 

5. Την παρ. 2 του άρθρου 234 και την παρ. 2 του άρ¬ 
θρου 240 του ν. 3463/2006 (Α' 114) «Κύρωση του Κώδικα 
Δήμων και Κοινοτήτων». 

6. Τ ην υποπερίπτωση δδ) της περίπτωσης α) της παρ. 
Α4του άρθρου 8του π.δ. 139/2010 (Α' 232) «Οργανισμός 
της Αποκεντρωμένης Διοίκησης Πελοποννήσου, Δυτικής 
Ελλάδας και Ιονίου». 

7. Το άρθρο 90 του π.δ. 63/2005 (Α' 98) «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα». 

8. Την 15870/2017 (ΥΟΔΔ250-ΑΔΑ:ΩΨΦΒ465ΧΘ7-Τ4Γ) 
υπουργική απόφαση «Διορισμόςτου Νικολάου Παπαθεο- 
δώρου του Αγγελάκη ως Συντονιστή της Αποκεντρωμένης 
Διοίκησης Πελοποννήσου, Δυτικής Ελλάδας και Ιονίου». 

9. Την 140634/22.6.2017 απόφαση του Συντονιστή 
της Αποκεντρωμένης Διοίκησης Πελοποννήσου, Δυ¬ 
τικής Ελλάδος και Ιονίου (Β’ 2208 - ΑΔΑ: ΩΜΜ0ΟΡ1Φ- 
ΕΞΒ) «Μεταβίβαση δικαιώματος υπογραφής"Με εντολή 
Συντονιστή" στον Προϊστάμενο της Γενικής Διεύθυνσης 
Εσωτερικής Λειτουργίας και στους προϊσταμένους των 
Υπηρεσιών της Γενικής Διεύθυνσης Εσωτερικής Λειτουρ¬ 
γίας της Αποκεντρωμένης Διοίκησης Πελοποννήσου, 
Δυτικής Ελλάδας και Ιονίου», όπως τροποποιήθηκε με 
την 304768/4.12.2017 όμοια (Β' 4409). 

10. Το 597/11 -05-2018 έγγραφο του Δημοτικού Λιμε¬ 
νικού Ταμείου Λευκάδος με το οποίο μας απέστειλε: 

10.1. την 196/2017 (ΑΔΑ: 6Κ5ΞΟΡΛΠ-5ΨΚ) απόφαση 
του Διοικητικού Συμβουλίου περί εγκρίσεωςτου Οργα¬ 
νισμού Εσωτερικής Υπηρεσίας (Ο.Ε.Υ.), 

10.2. την 13/2018 (ΑΔΑ: 6ΨΛΩΩΛΓΜ63) απόφαση του 
Δημοτικού Συμβουλίου Λευκάδας περί εγκρίσεωςτης ως 
άνω απόφασης του Διοικητικού Συμβουλίου του Δημο¬ 
τικού Λιμενικού Ταμείου Λευκάδας και 

10.3. την 9/2018 απόφαση - γνώμη του Υπηρεσιακού 
Συμβουλίου Υπαλλήλων Ο.Τ.Α. α’ βαθμού Ν. Λευκάδας 
επί της εν λόγω απόφασηςτου Διοικητικού Συμβουλίου 
του Δημοτικού Λιμενικού Ταμείου Λευκάδας. 

11 .Την 877/03-07-2018 βεβαίωση του Προέδρου του 
Δημοτικού Λιμενικού Ταμείου Λευκάδος περί υπάρξε- 
ως στον προϋπολογισμό του οικονομικού έτους 2018 
πιστώσεων για την κάλυψη της μισθοδοσίας των προ- 
βλεπόμενων θέσεων καθώς και προβλέψεως εγγραφής 
τους στον προϋπολογισμό των επόμενων οικονομικών 
ετών, αποφασίζουμε: 

Εγκρίνουμε την 196/2017 απόφαση του Δημοτικού 
Λιμενικού Ταμείου Λευκάδας περί εγκρίσεως του Ορ¬ 
γανισμού Εσωτερικής Υπηρεσίας (Ο.Ε.Υ.) του Δημοτικού 
Λιμενικού Ταμείου Λευκάδας, ο οποίος έχει ως εξής: 

Οργανισμός Εσωτερικής Υπηρεσίας (Ο.Ε.Υ.) 

του Δημοτικού ΛιμενικούΤαμείου Λευκάδας 

Κεφάλαιο Α’ 

Αποστολή Δημοτικού Λιμενικού 

Ταμείου Λευκάδος 

Με το π.δ. 76/2004 (ΦΕΚ 57/Α) συστήθηκε διαδημο¬ 
τικό Ν.Π.Δ.Δ. με την επωνυμία «Δημοτικό Λιμενικό Τα- 

μείο Λευκάδος» και έδρα το Δήμο Λευκάδος, σύμφωνα 
με τις διατάξεις του άρθρου 28 του ν. 2738/1999, το 
οποίο τέθηκε σε λειτουργία βάσει του άρθρου 46 του 
ν. 4071/2012 και της αριθμ. 2064/941/20-02-2014 από- 
φασηςτου Γενικού Γραμματέα Αποκεντρωμένης Διοίκη¬ 
σης Πελοποννήσου, Δυτικής Ελλάδας και Ιονίου. 

Σκοπός - Αρμοδιότητες 

Ο σκοπός και οι αρμοδιότητες του Δημοτικού Λιμε¬ 
νικού Ταμείου Λευκάδος προσδιορίζονται στο β.δ. 14/ 
19-01-1939 που δημοσιεύθηκε στο ΦΕΚ 24/Α όπως έχει 
συμπληρωθεί, αντικατασταθεί, τροποποιηθεί και ισχύει 
σήμερα, εκτός των αρμοδιοτήτων που σύμφωνα με το 
άρθρο 28 του ν. 2738/1999 δεν μεταβιβάζονται στα συ- 
νιστώμενα Δημοτικά Νομικά Πρόσωπα. 

Κεφάλαιο Β' 

Οι υπηρεσίεςτου Δημοτικού ΛιμενικούΤαμείου Λευκά¬ 
δος αποτελούνται από την παρακάτω Οργανική Μονάδα: 

Αυτοτελές τμήμα Διοικητικών και Οικονομικών υπη¬ 
ρεσιών 

- Χειρίζεται όλα τα θέματα διοικητικής φύσεως του 
Νομικού Προσώπου και της λειτουργίας του Διοικητικού 
του Συμβουλίου. 

- Φροντίζει για την τήρηση και παρακολούθηση της 
ισχύουσας κάθε φορά νομοθεσίας, σχετικά με την υπη¬ 
ρεσιακή και συνταξιοδοτική κατάσταση του προσωπικού. 

- Χειρίζεται όλα τα θέματα που αναφέρονται στην 
πρόσληψη μονίμου και εποχιακού προσωπικού για 
την κάλυψη των αναγκών του Νομικού Προσώπου. 
Επίσης θέματα σχετικά με τις τοποθετήσεις, μετατά¬ 
ξεις, αξιολογήσεις, αποσπάσεις, συντάξεις, άδειες κ.λπ. 
που αφορούν το προσωπικό οποιοσδήποτε σχέσης 
εργασίας. 

-Τηρεί και ενημερώνει τους ατομικούς φακέλους του 
προσωπικού και μεριμνά για τη χορήγηση βεβαιώσεων 
πλην φορολογικών. 

- Επιμελείται της παραλαβής, πρωτοκόλλησης και δι¬ 
ανομής κάθε εισερχομένου και εξερχόμενου εγγράφου 
και τηρεί αρχείο αλληλογραφίας. 

- Μεριμνά για τη δακτυλογράφηση και αναπαραγωγή 
εγγράφων και εντύπων. 

- Μεριμνά για τη λειτουργία του τηλεφωνικού κέντρου, 
των τηλετύπων και λοιπών μέσων επικοινωνίας. 

- Μεριμνά για τη φύλαξη των εγκαταστάσεων και μη¬ 
χανημάτων που ανήκουν στην κυριότητα του Νομικού 
Προσώπου. 

- Δέχεται και εξετάζει παράπονα πολιτών και φροντίζει 
για την έγκαιρη πληροφόρησή τους για θέματα που τους 
αφορούν. 

- Ο Προϊστάμενος του τμήματος ή ο νόμιμος αναπλη¬ 
ρωτής του βεβαιώνει την ακρίβεια αντιγράφων, φωτο¬ 
γραφιών ή φωτοτυπιών οποιωνδήποτε εγγράφων, με 
την επίδειξη του πρωτοτύπου ή ακριβούς αντιγράφου, 
καθώς και τη βεβαίωση του γνησίου της υπογραφής του 
προσωπικού και των πολιτών. 

- Διεξάγει κάθε υπηρεσία που του ανατίθεται από τον 
Πρόεδρο ή το Δ.Σ. ή από διάταξη νόμου που δεν έχει 
προβλεφθεί ανωτέρω εφόσον δεν υπάγεται στην αρμο¬ 
διότητα άλλου γραφείου. 


- Καταρτίζει σχέδιο προϋπολογισμού το οποίο ειση- 
γείται ο Πρόεδρος στο Διοικητικό Συμβούλιο μέσα στις 
προθεσμίες του Δ.Κ.Κ. 

- Παρακολουθεί την εξέλιξη του προϋπολογισμού και 
εισηγείται τυχόν αναμορφώσεις του. 

-Τηρεί φάκελο για κάθε ακίνητο ιδιοκτησίας του Νο¬ 
μικού Προσώπου που περιέχει όλα τα στοιχεία που θε¬ 
μελιώνουν τα επί του ακινήτου δικαιώματα. 

- Διαχειρίζεται τα πάσης φύσεως υλικά όλων των υπη¬ 
ρεσιών του Ν.Π.Δ.Δ. 

-Τηρεί βιβλίο αποθήκης, παραλαβής και παράδοσης 
άχρηστου υλικού και μεριμνά για την εκποίηση ή κατα¬ 
στροφή αχρήστων υλικών, μετά από απόφαση οικείων 
επιτροπών. 

- Εισηγείται και διεκπεραιώνει τη διαδικασία για τη 
μίσθωση ή εκμίσθωση ακινήτων. 

- Διενεργεί κάθε είδους λογιστικές εγγραφές στα λο¬ 
γιστικά βιβλία. 

- Εκδίδει τα χρηματικά εντάλματα πληρωμής κάθε 
δαπάνης. 

- Μεριμνά για την είσπραξη κάθε εσόδου του Νομικού 
Προσώπου. 

- Καταρτίζει σε συνεργασία με το Ταμείο τον απολογι¬ 
σμό Εσόδων - Εξόδων. 

- Συγκεντρώνει όλα τα αιτήματα που αναφέρονται σε 
προμήθειες και διεξάγει τις από το νόμο προβλεπόμενες 
διαδικασίες για την πραγματοποίησή τους. 

- Χειρίζεται όλα τα θέματα που έχουν σχέση με την εκ¬ 
μετάλλευση των χώρων δικαιοδοσίας και μέσων που ανή¬ 
κουν στο Ν.Π.Δ.Δ. καθώς και για την παροχή υπηρεσιών σε 
πλοία και τρίτους, και βεβαιώνει τα αντίστοιχα δικαιώματα. 

- Εκτελεί ακόμα και κάθε πρόσθετη εργασία που του 
ανατίθεται από τον Πρόεδρο ή το Δ.Σ. ή από διάταξη νό¬ 
μου, που δεν έχει προβλεφθεί παραπάνω και δεν ανήκει 
στην αρμοδιότητα άλλης οργανικής μονάδας. 

- Κάθε άλλη εργασία που ανατίθεται από τον Πρόεδρο 
ή το Διοικητικό Συμβούλιο ή προβλέπεται από διάταξη 
νόμου και δεν έχει προβλεφθεί στον Οργανισμό αυτό, 
εφόσον δεν ανήκει στην αρμοδιότητα άλλου γραφείου 
όπως είναι η κάλυψη των μηχανογραφικών αναγκών του 
Ν.Π.Δ.Δ., η λειτουργία, εκμετάλλευση και συντήρηση του 
εξοπλισμού καθώς και η υποστήριξη σε εξειδικευμένους 
τομείς της ηλεκτρονικής πληροφορικής, η φροντίδα για 
τις αναγκαίες προμήθειες και τις προδιαγραφές τους σε 
ό,τι αφορά συστήματα και προγράμματα πληροφορικής, 
βάσει των οποίων συντάσσονται οι αναγκαίες μελέτες 
από το τεχνικό τμήμα, η τήρηση μητρώου και αρχείου 
σε ό,τι αφορά τα συστήματα πληροφορικής. 

- Ασκεί τις αρμοδιότητες για κάθε νομικό θέμα που απα¬ 
σχολεί την υπηρεσία σε συνεργασία με τους νομικούς συμ¬ 
βούλους του Δήμου, όπως εξώδικα δικαστικά έγγραφα, 
παραστάσεις σε κάθε είδους Δικαστήρια για την προάσπιση 
των συμφερόντων του Νομικού Προσώπου, γνωμοδοτή¬ 
σεις για κάθε νομικής φύσης ζήτημα, επεξεργασία από 
νομικής άποψης συμβολαίων, διακηρύξεων, συμβάσεων 
κ.λπ. Τηρεί επίσης αρχείο νομικών υποθέσεων. 

- Μεριμνά για την καθαριότητα και ευπρεπισμό των 
κοινόχρηστων χώρων (χερσαία και θαλάσσια ζώνη) αρ¬ 
μοδιότητας του Δημοτικού Λιμενικού Ταμείου. 

Κανονισμοί λειτουργίας των υπηρεσιών του Δημοτικού 
ΛιμενικούΤαμείου Λευκάδος 
Οι προηγούμενες αρμοδιότητες θεωρούνται ως γενική πε¬ 
ριγραφή και αποτελούντο βασικό πλαίσιο λειτουργίαςτους. 
Λεπτομερέστερες περιγραφές αρμοδιοτήτων μπορούν να 
γίνουν με τη σύνταξη κανονισμών ή εγκυκλίων λειτουργίας 
των διοικητικών μονάδων. Ο λεπτομερής τρόπος λειτουρ- 
γίαςτης υπηρεσίας, η ανάθεση καθηκόντων και περιγραφές 
καθηκόντων των υπαλλήλων, καθώς και οποιαδήποτε άλλη 
εσωτερική διαδικασία διοίκησης ή λειτουργίαςτου Λιμενικού 
Ταμείου, ορίζονται με αποφάσεις του Προέδρου του Δ.Σ. 
ή καθορίζονται με ειδικούς κανονισμούς λειτουργίας που 
συντάσσονται με απόφαση του Προέδρου του Δ.Σ. μετά από 
εισήγηση των αρμοδίων προϊσταμένων. 

Κεφάλαιο Γ * 1 2 

Οργανικές θέσεις 

Τακτικές Οργανικές θέσεις Δημοσίου Δικαίου 

Οι θέσεις των κατηγοριών Πανεπιστημιακής Εκπαίδευ¬ 
σης (ΠΕ), Τεχνολογικής Εκπαίδευσης (ΤΕ), Δευτεροβάθ¬ 
μιας Εκπαίδευσης (ΔΕ) και Υποχρεωτικής Εκπαίδευσης 
(ΥΕ) κατατάσσονται σε πέντε (5) βαθμούς συνολικά ως 
ακολούθως: 

Βαθμός Α' 

Βαθμός Β' 

Βαθμός Γ' 

ΒαθμόςΔ' 

Βαθμός Ε' 

Οι θέσεις των κατηγοριών ΠΕ, ΤΕ και ΔΕ κατατάσσο¬ 
νται στους βαθμούς Δ', Γ', Β' και Α' από τους οποίους 
κατώτερος είναι ο Δ' και ανώτερος ο Α'. Οι θέσεις της 
κατηγορίας ΥΕ κατατάσσονται στους βαθμούς Ε', Δ', Γ', 
και Β' από τους οποίους κατώτερος είναι ο Ε 1 και ανώτε¬ 
ρος ο Β'.Τα προσόντα διορισμού στις θέσεις αυτές είναι 
τα προβλεπόμενα από το π.δ. 50/2001 (ΦΕΚ 39/Α) όπως 
ισχύει, καθώς και εκείνα που μπορεί να ορίζονται με την 
προκήρυξη πλήρωσης θέσεων μετά από αίτημα και σχε¬ 
τική έγκρισή του, σύμφωνα με την ισχύουσα κάθε φορά 
νομοθεσία. Οι θέσεις που προβλέπονται ανά κατηγορία 
και κλάδο είναι οι ακόλουθες: 

Τακτικές οργανικές θέσεις Δημοσίου Δικαίου κατηγο¬ 
ρίας Πανεπιστημιακής Εκπαίδευσης (ΠΕ) 


Θέσεις 

ΠΕ Διοικητικού - Οικονομικού 1 

Σύνολο 1 

Κατηγορία Τεχνολογικής Εκπαίδευσης (ΤΕ) 

Θέσεις 

ΤΕ Διοικητικού - Λογιστικού 1 

Σύνολο 1 

Εποχιακό Προσωπικό με σχέση εργασίας Ι.Δ. Ορισμέ¬ 
νου Χρόνου 

Θέσεις 

ΔΕ Εισπρακτόρων 10 

Σύνολο 10 


Η κάλυψη των θέσεων αυτών θα γίνεται σύμφωνα με 
τις διατάξεις του άρθρου 21 του ν. 2190/1994 (ΦΕΚ 28/Α) 
όπως έχουν τροποποιηθεί και ισχύουν σήμερα ή με τις 
αντίστοιχες διατάξεις που τυχόν θα αντικαταστήσουν 
τις προαναφερόμενες. 


Κεφάλαιο Δ' 

Προϊστάμενοι - Ένταξη προσωπικού 

1. Κατά την έναρξη της ισχύος του παρόντος Οργανι¬ 
σμού οι υπηρετούντες στο Νομικό Πρόσωπο υπάλλη¬ 
λοι κατατάσσονται στις αντίστοιχες θέσεις των σχετικών 
κλάδων. 

2. Η κατανομή του προσωπικού στις επιμέρους ορ¬ 
γανικές μονάδες γίνεται με απόφαση του Προέδρου 
του Διοικητικού Συμβουλίου, λαμβάνοντας υπόψη τις 
λειτουργικές ανάγκες των μονάδων, τα προσόντα, την 
πείρα και τις ειδικές γνώσεις των υπαλλήλων. 

3.0 προϊστάμενος του ΑυτοτελούςΤμήματος κρίνεται 
και τοποθετείται σύμφωνα με τις ισχύουσες διατάξεις. 
Του αυτοτελούς τμήματος προΐσταται υπάλληλος κλά¬ 
δου ΠΕ Διοικητικού - Οικονομικού και σε περίπτωση 
έλλειψης αυτού υπάλληλοςΤΕ Διοικητικού - Λογιστικού. 

4. Η ισχύς του παρόντος Οργανισμού Εσωτερικών 
Υπηρεσιών αρχίζει από τη δημοσίευσή του στην Εφη¬ 
μερίδα της Κυβερνήσεως, οπότε παύει να ισχύει κάθε 
προηγούμενη σχετική απόφαση. 

Ακροτελεύτιο άρθρο 

Κάλυψη δαπάνης 

Από την απόφαση αυτή προκαλείται δαπάνη ποσού 
ύψους εξήντα πέντε χιλιάδων ευρώ (65.000,00 €) για το 
τρέχον οικονομικό έτος 2018 που έχει προβλεφθεί και 
θα καλυφθεί από τους ΚΑΕ 10-601,10-605 του προϋπο¬ 
λογισμού του. Ανάλογες πιστώσεις θα προβλεφθούν και 
στους προϋπολογισμούς των επόμενων ετών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 10 Ιουλίου 2018 

Με εντολή Συντονιστή 

Αποκεντρωμένης Διοίκησης 

Η Γενική Διευθύντρια Εσωτερικής Λειτουργίας 

ΓΕΩΡΓΙΑ ΠΑΤΑΚΙΑΡΑ 


Αριθμ. Φ.2/3573 (3) 

Τροποποίηση της Φ.2/620/05-02-2016 (ΦΕΚ 
281/τ.Β'/11-06-2016) απόφασης του Προέδρου 
του Τεχνολογικού Εκπαιδευτικού Ιδρύματος 
(Τ.Ε.Ι.) Ηπείρου με θέμα «Ίδρυση Εργαστηρίων 
τουΤΕΙ Ηπείρου και καθορισμός του εσωτερικού 
τους κανονισμού». 

Ο ΠΡΥΤΑΝΗΣ ΤΟΥ ΤΕΧΝΟΛΟΓΙΚΟΥ 
ΕΚΠΑΙΔΕΥΤΙΚΟΥ ΙΔΡΥΜΑΤΟΣ ΗΠΕΙΡΟΥ 

Έχοντας υπόψη: 

1. Τις διατάξεις του ν. 4485/2017 (ΦΕΚ Α' 114) «Οργά¬ 
νωση και λειτουργία της ανώτατης εκπαίδευσης, ρυθμί¬ 
σεις για την έρευνα και άλλες διατάξεις». 

2. Τις διατάξεις της παρ. 24 του άρθρου 80 του 
ν. 4009/2011 «Δομή, λειτουργία, διασφάλιση της ποιό¬ 
τητας των σπουδών και διεθνοποίηση των ανωτάτων 
εκπαιδευτικών ιδρυμάτων» (ΦΕΚ Α' 195) όπως συμπλη- 

ρώθηκε με τις διατάξεις του άρθρου 96 του ν. 4310/2014 
«Έρευνα, Τεχνολογική Ανάπτυξη και Καινοτομία και άλ¬ 
λες διατάξεις» (ΦΕΚ Α' 258) και ισχύει. 

3. Τις διατάξεις της περ. γ'της παρ. 2 του άρθρου 5, της 
περ. θ'της παρ. 1 του άρθρου 6, του άρθρου 42, της περ. 
α'της παρ. 22 του άρθρου 80 του ν. 4009/2011 «Δομή, 
λειτουργία, διασφάλιση της ποιότητας των σπουδών και 
διεθνοποίηση των ανωτάτων εκπαιδευτικών ιδρυμάτων» 
(ΦΕΚ Α' 195) και το δεύτερο εδάφιο της παρ. 3 του άρθρου 
16 του ν. 4009/2011 όπως αντικαταστάθηκε με την παρ. 22 
του άρθρου 34 του ν.4115/2013 «Οργάνωση και λειτουργία 
Ιδρύματος Νεολαίας και Διά Βίου Μάθησης και Εθνικού Ορ¬ 
γανισμού Πιστοποίησης Προσόντων και Επαγγελματικού 
Προσανατολισμού και άλλες διατάξεις» (ΦΕΚ Α' 24). 

4. Τις διατάξεις του άρθρου 2 του ν. 3861/2010 (ΦΕΚ 
Α' 112) «Ενίσχυση της διαφάνειας με την υποχρεωτική 
ανάρτηση νόμων και πράξεων των κυβερνητικών, διοι¬ 
κητικών και αυτοδιοικητικών οργάνων στο διαδίκτυο 
"Πρόγραμμα Διαύγεια" και άλλες διατάξεις» όπως τρο¬ 
ποποιήθηκε με το άρθρο 23 του ν. 4210/2013 (ΦΕΚ Α' 
254) «Ρυθμίσεις Υπουργείου Διοικητικής Μεταρρύθμισης 
και Ηλεκτρονικής Διακυβέρνησης και άλλες διατάξεις». 

5. Τις διατάξεις των άρθρων 1 έως 4 του ν. 3794/2009 
«Ρύθμιση θεμάτων του πανεπιστημιακού καιτεχνολογι- 
κού τομέα της ανώτατης εκπαίδευσης και άλλες διατά¬ 
ξεις» (ΦΕΚ Α' 156). 

6. Το π.δ. 84/2013 «Μετονομασία Σχολής - Μετονο- 
μασίαΤμήματος - Συγχώνευση Τμημάτων - Κατάργηση 
Παραρτημάτων και Τμημάτων - Ιδρυση Σχολής - Συ¬ 
γκρότηση Σχολών τουΤ.Ε.Ι. Ηπείρου» (ΦΕΚ Α' 124). 

7. Τηναριθμ. Φ.2/620 απόφαση «Ίδρυση Εργαστηρίων 
του ΤΕΙ Ηπείρου και καθορισμός του εσωτερικού τους 
κανονισμού» (ΦΕΚ Β' 281). 

8. Το αριθμ. 2/03-02-2016 πρακτικό της Συνέλευσης 
του ΤΕΙ Ηπείρου (θέμα Ιο) «Ιδρυση Εργαστηρίων του 
ΤΕΙ Ηπείρου - Κανονισμός Λειτουργίας Εργαστηρίων». 

9. Το αριθμ. 17/14-06-2016 πρακτικό της Συγκλή¬ 
του του ΤΕΙ Ηπείρου (θέμα 10ο) «Τροποποίηση (ΦΕΚ 
τ.Β'/281/11-2-2016) εργαστηρίων ΤΕΙ Ηπείρου». 

10. Τις διατάξεις του άρθρου 2 του ν. 3861/2010 (ΦΕΚ 
Α' 112) «Ενίσχυση της διαφάνειας με την υποχρεωτική 
ανάρτηση νόμων και πράξεων των κυβερνητικών, διοι¬ 
κητικών και αυτοδιοικητικών οργάνων στο διαδίκτυο 
"Πρόγραμμα Διαύγεια"και άλλες διατάξεις» όπως τρο¬ 
ποποιήθηκε με το άρθρο 23 του ν. 4210/2013 (ΦΕΚ Α' 
254) «Ρυθμίσεις Υπουργείου Διοικητικής Μεταρρύθμισης 
και Ηλεκτρονικής Διακυβέρνησης και άλλες διατάξεις». 


11 .Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Την τροποποίηση της αριθμ. Φ.2/620/05-02-2016 
απόφασης «Ιδρυση Εργαστηρίων του ΤΕΙ Ηπείρου και 
καθορισμός του εσωτερικού τους κανονισμού» (ΦΕΚ 
281 /τ.Β'/11-02-2016) ως εξής: 

1. Προσθήκη παραγράφου 6 στο άρθρο 4 «Διοίκηση - 
Αρμοδιότητες» ως ακολούθως: «Για την παροχή υπηρεσι¬ 
ών προςτρίτους, ο Διευθυντήςτου εργαστηρίου αιτείται 
έγκριση από τη Συνέλευση του οικείου Τμήματος άπαξ.». 

2. Τροποποίηση της παραγράφου 5 του άρθρου 6 
«Έσοδα - Παροχή υπηρεσιών σε τρίτους - Διαχείριση» 
ως ακολούθως: «Για την παροχή υπηρεσιών προς τρίτους 
ο Διευθυντής του εργαστηρίου: (α) καταρτίζει σύμβα¬ 
ση με τον ενδιαφερόμενο ιδιώτη ή φορέα, στην οποία 
προσδιορίζονται ί) οι υπηρεσίες που αναλαμβάνει να 
παράσχει το Εργαστήριο, ίί) ο χρόνος ολοκλήρωσης και 
παράδοσης της υπηρεσίας και ίίί) η συνολική αμοιβή για 
την παροχή της υπηρεσίας και ο τρόπος πληρωμής της, 
(β) καταθέτει στον ΕΛΚΕ του ΤΕΙ Ηπείρου εντολή διαχείρι¬ 
σης της συγκεκριμένης εργασίας και την υπογεγραμμένη 
σύμβαση από τα συμβαλλόμενα μέρη.». 

3. Τροποποίηση της παραγράφου 5 του άρθρου 6 
«Έσοδα - Παροχή υπηρεσιών σε τρίτους - Διαχείριση» 
ως ακολούθως: «Η αμοιβή από την παροχή υπηρεσιών 
αναλύεται σε δύο μέρη, δηλαδή στις τεκμηριωμένες 
δαπάνες (δαπάνες για τη συλλογή των απαραίτητων 
στοιχείων και την αγορά των αναγκαίων οργάνων και 
αναλώσιμων υλικών, ΦΠΑ) και στην συμπληρωματική 
αμοιβή. Οι τεκμηριωμένες δαπάνες αποδίδονται στο 
φορέα που τις πραγματοποίησε. 

Η συμπληρωματική αμοιβή κατανέμεται ως ακολού¬ 
θως: 

(α) 10% υπέρ του ΕΛΚΕ του ΤΕΙ Ηπείρου, 

(β) 10% για τις ανάγκες του οικείου Τμήματος, 

(γ) έως 40% για τις ανάγκες του Εργαστηρίου, και 
(δ) έως 40% για αμοιβή του προσωπικού που απασχο¬ 
λήθηκε στην εργασία αυτή.». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρτα, 9 Ιουλίου 2018 

Ο Πρύτανης 

ΑΝΑΣΤΑΣΙΟΣ ΤΣΙΝΑΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


1 :■ ΊΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























